**Dragi učenici od 1. do 4.razreda matične škole i poštovani roditelji!**

Bliži nam se **„vrijeme darivanja“** kada se u nama na poseban način budi svijest o važnosti pružanja pomoći potrebitima. Naravno, svjesni smo važnosti pomaganja **svaki dan**, a ne samo u (pred)božićno vrijeme.

Stoga organiziramo **HUMANITARNU AKCIJU PRIKUPLJANJA HRANE I HIGIJENSKIH POTREPŠTINA** potrebitim župljanima i ove školske godine.   
Sama akcija je zaživjela prije nekoliko godina (prvo-samo u jednom razredu, prošle godine mu se pridružilo još jedno odjeljenje), polako i tiho, ali zaista uspješno!

Namjera nam je proširiti njene razmjere te uključiti i ostale razrede razredne nastave naše škole.   
Time razvijamo empatiju, spoznaju o važnosti pomaganja manje sretnim osobama te zahvaljujemo Bogu na sve ono što je nama već omogućeno.

Akcija će se provoditi **od 3.do 16.prosinca 2019.** u našoj školi.  
Molimo učenike da prikupe artikle te ih donesu (u vrećicama ili kutijama) svojim učiteljicama.  
Planiran je grupni odlazak u Župni ured 16.prosinca 2019. s prikupljenim darovima.

Vjerujemo kako ćemo tim činom razveseliti tolike potrebite i ovog Božića koji svakodnevno kucaju na vrata naše župe.

**Od srca** unaprijed **zahvaljujemo** svima **VAMA** koji ćete se radosno uključiti u ovu akciju te ćete tako pokazati divan **primjer ljubavi** **i važnosti pomaganja** svojoj djeci!  
Nadamo se da ćemo i ovih blagdana pokrenuti **„lavinu dobrote“** u našoj župi!

Radujemo se zajedničkoj suradnji!

Učiteljice 1.-4.razreda naše šarene škole